Der Name der Rose

Der Name der Rose (euskaraz Larrosaren Izena, ingelesez The Name of the Rose, italieraz Il nome della rosa, frantsesez Le nom de la rose) 1986ko Jean-Jacques Annaud frantses zinema zuzendariaren historia-suspensezko filma bat da. Umberto Eco idazlearen Larrosaren izena eleberrian oinarritua dago. Bertan, Sean Connery, Christian Slater, Michael Lonsdale, F. Murray Abraham, Ron Perlman eta Valentina Vargas aktoreek antzeztu zuten.

 Argumentua 

1327. urtea, Frai Gilen Baskervillekoa (Sean Connery) frantziskotar fraidea eta inkisidorea ohia, eta haren laguntzaile Adso Melkoa (Christian Slater) fraide gaztea, Italiako iparraldeko beneditar abade-etxe batera iritsi berriak dira, bertan berriki izan den Adelmo Otrantokoa miniaturistaren heriotza misteriotsua ikertzeko deitu baitituzte. Haien egonaldian zehar, bertako fraide batzuk desagertu eta handik gutxira hilik agertu dira; horren ondorioz, gainontzeko fraideen artean izua eta deabruaren lana delako zurrumurrua zabaldu da. Gilen eta Adso ikertuz joan ahala, gertakariak argituz doaz, hilketak direla frogatu, eta irriaren zilegitasuna eta ustezko liburu hiltzaile batekin lotura dutela jabetu dira.

 Aktoreak 
 Sean Connery: Gilen Baskervillegoa
 Christian Slater: Adso Melkekoa
 Dwight Weist: Adso zaharra (narratzailea)
 Helmut Qualtinger: Remigio Voraginekoa
 Elya Baskin: Severino Sant'Emmeranokoa
 Michael Lonsdale: Abadea
 F. Murray Abraham: Bernardo Gui
 Volker Prechtel: Malakias Hildesheimgoa
 Feodor Chaliapin Jr.: Jurgi Burgoskoa
 William Hickey: Ubertino Casalgoa
 Michael Habeck: Berenger Arundelgoa
 Urs Althaus: Benantzio Salvemecoa
 Valentina Vargas: Neska
 Ron Perlman: Salbatore
 Leopoldo Trieste: Mikel Cesenekoa
 Franco Valobra: Jeronimo Kaffakoa
 Vernon Dobtcheff: Hughes Newcastlegoa
 Donald O'Brien: Pedro Assisikoa
 Andrew Birkin: Cuthbert Winchestergoa
 Lucien Bodard: Bertrand Pogettokoa kardenala

 Literatura 
 Larrosaren Izena ("Il nome della rosa"). Umberto Ecoren eleberria.

 Kanpo estekak 
 Der Name ser Rose filmaren iragarki ikusgai. Youtube.com 
 Der Name der Rose filmaren IMDBko fitxa irakurgai 

Kategoria:Jean-Jacques Annaudek zuzendutako filmak
Kategoria:Alemaniako filmak
Kategoria:Frantziako filmak
Kategoria:Italiako filmak
Kategoria:Suspense filmak
Kategoria:Thrillerrak
Kategoria:Detektibe filmak
Kategoria:Kristautasunari buruzko filmak
Kategoria:Erlijioa eta sexualitatea
Kategoria:Pozoiketei buruzko filmak
Kategoria:Liburutegietan girotutako filmak
Kategoria:Latinezko filmak
Kategoria:XIV. mendean girotutako filmak
Kategoria:Italian girotutako filmak
Kategoria:Eleberrietan oinarritutako filmak
Kategoria:1986ko filmak
Kategoria:BAFTA film saridunak